ອີຣ່ານປະຕິເສດ ລາຍງານ ຂອງ IAEA ກ່ຽວກັບ ໂຄງການ ນີວເຄລຍຂອງຕົນ (ເບິ່ງວີດີໂອ)
ອົງການ IAEA ກ່າວ​ວ່າ ຕົນ​ມີ​​ຂໍ້​ມູນ​ທີ່ໜ້າ​ເຊື່ອ​ຖື​ໄດ້ ​ທີ່​ວ່າອີຣ່ານ​ໄດ້​ພົວພັນ ​ໃນ​ພຶດ​ຕິ​ກໍາ​ ທີ່​ມີ​ວັດ​ຖຸປະສົງສ້າງອາວຸດນິວເຄລຍ.
ປະທານາທິບໍດີ Mahmoud Ahmadinejad ແຫ່ງອີຣ່ານກ່າວວ່າປະເທດຂອງທ່ານ ຈະບໍ່ຖອຍຫລັງແມ່ນແຕ່ໜ້ອຍດຽວຈາກການດໍາເນີນໂຄງການນີວເຄລຍຂອງຕົນ ຫລັງ ຈາກມີການເຜີຍແຜ່ລາຍງານສະບັບນຶ່ງທີ່ພາໃຫ້ເກີດຄວາມເປັນຫ່ວງຂຶ້ນມາທີ່ວ່າ ກຸງ ເຕຫະຣ່ານກໍາລັງພະຍາຍາມຈະພັດທະນາອາວຸດນີວເຄລຍນັ້ນ ນອກນີ້ ທ່ານ Ahmadinejad ຍັງກ່າວປະຕິເສດຕໍ່ການພົບເຫັນຢູ່ໃນລາຍງານຂອງອົງ ການພະລັງປະລະມະນູສາກົນຫລື IAEA ໃນຂະນະທີ່ທ່ານກ່າວຄໍາປາໄສຕໍ່ທີ່ຊຸມນຸມຊົນ ແຫ່ງນຶ່ງ ທີ່ຖືກຖ່າຍທອດອອກທາງໂທລະພາບແຫ່ງຊາດໃນວັນພຸດມື້ນີ້ ໃນວັນອັງຄານວານນີ້ ອົງການ IAEA ກ່າວວ່າ ຕົນມີຂ່າວຂໍ້ມູນທີ່ໜ້າເຊື່ອຖືໄດ້ທີ່ວ່າ ລັດ ຖະບານກຸງເຕຫະຣ່ານໄດ້ພົວພັນໃນພຶດຕິກໍາຕ່າງໆ ທີ່ມີວັດຖຸປະສົງເພື່ອພັດທະນາອາ ວຸດນີວເຄລຍນັ້ນ ຢູ່ໃນລາຍງານຂອງຕົນນັ້ນ ອົງການສິ້ງຊອມໃນດ້ານນີວເຄລຍຂອງສະຫະປະຊາຊາດ IAEA ກ່າວວ່າ ຕົນມີຄວາມເປັນຫ່ວງທີ່ສຸດ ກ່ຽວກັບຂ່າວຂໍ້ມູນທີ່ຊີ້ໃຫ້ເຫັນວ່າ ອີຣ່ານໄດ້ ດໍາເນີນການອອກແບບດ້ານນີວເຄລຍອັນນຶ່ງທີ່ຮວມທັງການທົດສອບຊີ້ນສ່ວນຕ່າງໆນັ້ນ ພວກປະເທດມະຫາອໍານາດບາງປະເທດໄດ້ສົງໄສມາເປັນເວລາດົນນານແລ້ວວ່າ ອີຣ່າ ນມີຄວາມໄຝ່ຝັນໃນການມີອາວຸດນີວເຄລຍ ອັນ ເປັນຂໍ້ກ່າວຫາທີ່ກຸງເຕຫະຣ່ານປະຕິ ເສດຊໍ້າແລ້ວຊໍ້າອີກ ສະຫະພາບຢູໂຣບກ່າວໃນວັນພຸດມື້ນີ້ວ່າ ລາຍງານຂອງອົງການ IAEA ໄດ້ເຮັດໃຫ້ ຄວາມເປັນຫ່ວງກັງວົນທີ່ມີຢູ່ໃນປັດຈຸບັນນີ້ ເພີ່ມທະວີຂຶ້ນກ່ຽວກັບໂຄງການນີວເຄລຍ ຂອງອີຣ່ານນັ້ນ ໃນຂະນະດຽວກັນ ຝຣັ່ງກ່າວວ່າ ພວກປະເທດມະຫາອໍານາດຂອງໂລກຈະຕ້ອງທໍາການ ລົງໂທດແບບທີ່ບໍ່ເຄີຍມີມາກ່ອນຕໍ່ອີຣ່ານ ຖ້າອີຣ່ານບໍ່ຍອມໃຫ້ຄວາມຮ່ວມມືກ່ຽວກັບໂຄງ ການນີວເຄລຍຂອງຕົນ ສະພາຄວາມໝັ້ນຄົງສະຫະປະຊາຊາດໄດ້ທໍາການລົງໂທດມາ 4 ຄັ້ງແລ້ວຕໍ່ອີຣ່ານ ໃນວັນອັງຄານວານນີ້ ສະຫະລັດກໍກ່າວວ່າ ລາຍງານຂອງອົງການ IAEA ອາດຈະພາ ໃຫ້ມີການລົງໂທດຕື່ມອີກຕໍ່ອີຣ່ານ